મિત્રો, આજકાલ ઈશ્ર્વર સિવાયની બધી જ અનુભૂતિ વર્ચ્યુઅલ હોઈ શકે છે. જે જોઈએ અથવા જે જાણવું હોય તે માટે સબ મર્ઝકી એક દવાની જેમ ગૂગલ ગુરુ હાજર છે. મારી પાસે ક્લિનિકમાં આવતા લગભગ દસમાંથી પાંચથી છ બાળકોને ઓનલાઇન ગેમ્સની આદત પડી ગઈ હોય છે. ગમે તેટલું ના પાડવા છતાં ઓનલાઇન ગેમ્સમાંથી બાળકો ભણવા માટે કે જમવા માટે પણ ઊભા થતા નથી. સવારે ઊઠીને તરત જ કમ્પ્યુટર ઓન કરી દે અને આ રોજની રામાયણ શરુ થાય.